万汇阳春吐秀,争如雀舌含英。
先天一气社前升。啖出昆仑峰顶。
要得丁公煅炼,飞成宝屑窗尘。
蜜脾神用脱金形。送与仙翁体认。
2、《病中一二禅客见问,因以谢之》
年代: 唐 作者: 刘禹锡
劳动诸贤者,同来问病夫。添炉烹雀舌,洒水净龙须。
身是芭蕉喻,行须筇竹扶。医王有妙药,能乞一丸无。
3、《偈颂一百零二首》
年代: 宋 作者: 释绍昙
三月青春弹指过,九旬朱夏又从头。
茶抽雀舌郎忙摘,麦弄虾须逐旋收。
炽然说法,声撼林丘。
4、《春雪和袁望回三首》
年代: 宋 作者: 王之道
谁谓过残腊,余寒遂有涯。
雪来风益横,冰着雨还加。
万里隋堤絮,千山庾岭葩。
袁门晨尚闭,剡艇夜应拿。
百蛰犹含土,群芳敢放芽。
娇红还玉茗,新绿借金沙。
力胜榴花酒,功高雀舌茶。
人心愁甚矣,天意欲何耶。
好放朝阳出,休从宿雾遮。
青腰诚念我,明日变霜华。
5、《山居寂寥与世如隔是非不到荣辱两忘因忆秋崖》
年代: 宋 作者: 吴锡畴
我爱山居好,蔬畦间莳花。
笕泉归爨舍,篝火乞邻家。
茁嫩猫头笋,焙芳雀舌苛。
野人曾拜号,何用给黄麻。
1. 关于茶的优美句子,一段话,最好有对几大名茶的描写